27.3.87 Επίσημη Εφημερίδα των Ευρωπαϊκών Κοινοτήτων Αριθ. C 8077 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση απόφασης του συμβουλίου για τη χρηματοδότηση των μεγάλων έργων υποδομής ευρωπαϊκού 
ενδιαφέροντος 
COM(86) 722 τελικό 
(Υποβληθείσα από την Επιτροπή στο Συμβούλιο στις 23 Δεκεμβρίου 1986) 
(87/C 80/14) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, 
και ίδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι τα μεγάλα σχέδια για έργα υποδομής αποτελούν ένα 
δυναμικό παράγοντα ολοκλήρωσης και συμβάλλουν στην 
ενοποίηση της εσωτερικής αγοράς και, επομένως, στη βελ­
τίωση της ανταγωνιστικότητας της ευρωπαϊκής βιομηχα­
νίας" 
ότι η οργάνωση και η υλοποίηση τους συναντούν διάφορα 
εμπόδια, κυρίως οικονομικής φύσης, που προκύπτουν από 
τα χαρακτηριστικά τους και από τα διάφορα είδη κινδύνων 
που παρουσιάζουν 
ότι η χρηματοδότηση τους θα πρέπει στο εξής, πολύ περισσό­
τερο απ' ότι κατά το παρελθόν, να στηριχθεί και στα ιδιω­
τικά κεφάλαια τα οποία δεν προσελκύονται κατ' ανάγκη 
από τέτοιου είδους σχέδια • 
ότι το ενδιαφέρον και η ευρωπαϊκή διάσταση αυτών των 
σχεδίων δικαιολογούν μια κοινοτική παρέμβαση · 
ότι η παρέμβαση αυτή θα πρέπει να στοχεύει στην κινητο­
ποίηση και τον προσανατολισμό των ιδιωτικών κεφαλαίων 
προς τη χρηματοδότηση μεγάλων σχεδίων ευρωπαϊκού 
ενδιαφέροντος· 
ότι θα πρέπει, κατά συνέπεια, να αναληφθεί μια ειδική κοι­
νοτική δράση η οποία θα μπορεί να ευνοήσει την οργάνωση 
και την υλοποίηση από οικονομικής πλευράς, σχεδίων για 
έργα υποδομής ευρωπαϊκού ενδιαφέροντος' 
ότι η Ευρωπαϊκή Τράπεζα Επενδύσεων δήλωσε ότι είναι 
διατεθειμένη να συμμετάσχει στην εφαρμογή μιας τέτοιας 
δράσης, ΑΠΟΦΑΣΙΖΕΙ: 
Αρθρο 1 
Προβλέπεται ειδική κοινοτική δράση υπέρ των μεγάλων 
σχεδίων για έργα υποδομής ευρωπαϊκού ενδιαφέροντος που 
πραγματοποιούνται εξολοκλήρου ή εν μέρει στο εσωτερικό 
της Κοινότητας. Η δράση αυτή έχει ως στόχο να διευκο­
λύνει την οργάνωση και την υλοποίηση των εν λόγω σχε­
δίων κινητοποιώντας και προσανατολίζοντας προς τη 
χρηματοδότηση τους νέες πηγές κεφαλαίων. 
Άρθρο 2 
1. Τα μεγάλα σχέδια για έργα υποδομής ευρωπαϊκού 
ενδιαφέροντος αποσκοπούν είτε στη δημιουργία μιας ελλεί­
πουσας σύνδεσης, είτε στην ουσιαστική βελτίωση των υπαρ-
χουσών υπηρεσιών, είτε στη δημιουργία νέων. 
2. Τα μεγάλα αυτά σχέδια μπορούν να αφορούν διάφο­
ρους τομείς δραστηριότητας, οι σημαντικότεροι των οποίων 
είναι οι μεταφορές, οι τηλεπικοινωνίες, η ενέργεια και το 
περιβάλλον. 
3. Τα σχέδια και η υλοποίηση τους θα πρέπει να είναι 
σύμφωνα με τις διατάξεις της συνθήκης και του παραγώγου 
δικαίου, κυρίως όσον αφορά τον ανταγωνισμό, και με τους 
κοινοτικούς κανόνες και πολιτικές που εφαρμόζονται στους 
εν λόγω τομείς. 
Άρθρο 3 
Για να βοηθηθεί η οργάνωση και η υλοποίηση μεγάλων σχε­
δίων για έργα υποδομής ευρωπαϊκού ενδιαφέροντος, μπο­
ρούν να χρησιμοποιηθούν τα ακόλουθα χρηματοδοτικά 
μέσα: 
— ειδικοί πόροι του προϋπολογισμού, 
— πόροι που είναι διαθέσιμοι στα πλαίσια των κοινοτικών 
πολιτικών και ενεργειών, των οποίων τους στόχους 
αποσκοπούν να υλοποιήσουν, 
— ειδικά δάνεια της Ευρωπαϊκής Τράπεζας Επενδύσεων 
(ΕΤΕ) από τους ιδίους πόρους της, και εάν χρειασθεί, 
από πόρους που θα συγκεντρώσει η Ευρωπαϊκή Οικονο­
μική Κοινότητα (ΕΟΚ) από τις κεφαλαιαγορές. 
Αριθ. C 80/8 Επίσημη Εφημερίδα των Ευρωπαϊκών Κοινοτήτων 27.3.87 
Άρΰρο 4 
1. Οι προπαρασκευαστικές εργασίες και αναλύσεις που 
απαιτούνται για την επίδειξη της τεχνικής, χρηματοδοτικής 
και οικονομικής βιωσιμότητας των σχεδίων μπορούν να 
λάβουν μια κοινοτική συνεισφορά υπό μορφή επιδοτήσεων 
ή επιστρεπτέων προκαταβολών. 
2. Οι δαπάνες αυτές χρηματοδοτούνται στα πλαίσια του 
άρθρου 581 του προϋπολογισμού, εάν πρόκειται για έργα 
υποδομής στον τομέα των μεταφορών και στα πλαίσια του 
άρθρου 709, εάν πρόκειται για έργα υποδομής στον τομέα 
της ενέργειας. Στις υπόλοιπες περιπτώσεις θα χρηματοδο­
τούνται στα πλαίσια ενός ειδικού κονδυλίου του προϋπολο­
γισμού (άρθρο 798) με την ονομασία «προπαρασκευαστικές 
αναλύσεις και ενέργειες που αφορούν σχέδια για μεγάλα 
ευρωπαϊκά έργα υποδομής» του κεφαλαίου που αφορά τα 
μέτρα στον τομέα της χρηματοοικονομικής τεχνικής. Στο 
κονδύλιο αυτό έχουν χορηγηθεί για το σκοπό αυτό, στα 
πλαίσια της ετήσιας διαδικασίας του προϋπολογισμού, 
διαχωριζόμενες πιστώσεις. 
Άρΰρο 5 
1. Τα μεγάλα σχέδια που αναφέρονται στο άρθρο 2 μπο­
ρούν, να αποτελέσουν αντικείμενο δήλωσης σκοπιμότητας 
σε ευρωπαϊκή κλίμακα. Για να αποκτήσουν τη δήλωση 
αυτή, τα σχέδια διαβιβάζονται στην Επιτροπή είτε απευ­
θείας, είτε με τη μεσολάβηση ενός κράτους μέλους. 
Τα σχέδια αυτά πρέπει να κάνουν ευρεία χρήση της ιδιω­
τικής αποταμίευσης και να ανταποκρίνονται στους στόχους 
και τα κριτήρια που καθορίζονται από τα κοινοτικά προ­
γράμματα που αφορούν τους τομείς στους οποίους ανήκουν 
τα σχέδια. Η Επιτροπή εξετάζει: 
— τη συμφωνία τους με την παρούσα απόφαση, 
— τα πλεονεκτήματα που παρουσιάζουν βάσει όχι μόνο 
τεχνικών και χρηματοδοτικών αλλά και κοινωνικοοικο­
νομικών κριτηρίων. Λαμβάνονται κυρίως υπόψη η 
επίπτωση των σχεδίων στην ανταγωνιστικότητα της 
Κοινότητας και τα αποτελέσματα τους, συμπεριλαμβα­
νομένου και του τομέα της απασχόλησης και των 
εισοδημάτων, στα κράτη και τις περιφέρειες τις οποίες 
αφορούν πιο άμεσα. 
2. Η δήλωση της σκοπιμότητας του έργου σε ευρωπαϊκή 
κλίμακα εγκρίνεται από την Επιτροπή, μετά από τη 
σύμφωνη γνώμη των κρατών μελών τα οποία αφορούν 
άμεσα τα σχέδια. Πληροφορεί σχετικά το Συμβούλιο και το 
Ευρωπαϊκό Κοινοβούλιο. 
Ωστόσο, για τα σχέδια τα οποία αφορούν τομείς οι οποίοι 
δεν αποτέλεσαν αντικείμενο κοινοτικών προγραμμάτων, η 
δήλωση σκοπιμότητας σε ευρωπαϊκή κλίμακα μπορεί να 
εγκριθεί μόνο μετά από σύμφωνη γνώμη του Συμβουλίου. 
Οι αποφάσεις της Επιτροπής, για τη δήλωση σκοπιμότητας 
σε ευρωπαϊκή κλίμακα, δημοσιεύονται στην Επίσημη Εφη­
μερίδα των Ευρωπαϊκοί Κοινοτήτων. 
3. Τα σχέδια για μεγάλα έργα υποδομής για τα οποία 
υπάρχει δήλωση σκοπιμότητας σε ευρωπαϊκή κλίμακα θα 
μπορούν να ευνοηθούν: — ανάλογα με τη φύση τους, από τις ρυθμίσεις που απο­
σκοπούν να διευκολύνουν τη συγκέντρωση ιδιωτικών 
κεφαλαίων, ρυθμίσεις οι οποίες υποβάλλονται για κάθε 
περίπτωση ξεχωριστά από την Επιτροπή στο Συμβούλιο, 
μετά από διαβουλεύσεις οικονομικής πολιτικής με την 
Επιτροπή, 
— από μια συνδρομή του κοινοτικού προϋπολογισμού και 
από τις δυνατότητες χορήγησης ειδικών δανείων που 
αναφέρονται στο άρθρο 3. 
Άρΰ'ρο 6 
1. Η χρηματοδότηση που απαιτείται για την έναρξη των 
εργασιών, που εκτελούνται στα πλαίσια της υλοποίησης των 
σχεδίων των οποίων έχει αναγνωριστεί η σκοπιμότητα, σε 
ευρωπαϊκή κλίμακα μπορεί να αποτελέσει αντικείμενο κοι­
νοτικής συνδρομής υπό μορφή επιστρεπτέων προκαταβολών. 
2. Σε ένα ειδικό κονδύλιο του προϋπολογισμού με την 
ονομασία «συνεισφορά στα σχέδια για μεγάλα ευρωπαϊκά 
έργα υποδομής» του κεφαλαίου το οποίο αφορά μέτρα στον 
τομέα της χρηματοοικονομικής τεχνικής χορηγούνται, στα 
πλαίσια της ετήσιας διαδικασίας του προϋπολογισμού, 
διαχωριζόμενες πιστώσεις. 
3. Η ημερομηνία επιστροφής μιας επιστρεπτέας προκατα­
βολής καθορίζεται μετά από κοινή συμφωνία μεταξύ της 
Επιτροπής και του δικαιούχου: 
— είτε κατά τη στιγμή της έναρξης των έργων, 
— είτε μετά την περάτωση των έργων, 
— είτε κατά τη διάρκεια της εκμετάλλευσης του έργου, με 
την προϋπόθεση ότι στην τελευταία αυτή περίπτωση θα 
προβλέπεται και ρήτρα παροχής κινήτρων. 
Άρ^ρο 7 
1. Τα δάνεια τα οποία χορηγεί η ΕΤΕ από τους ίδιους 
πόρους της, τα σχέδια των οποίων έχει αναγνωριστεί η σκο­
πιμότητα σε ευρωπαϊκή κλίμακα, μπορούν να αποτελέσουν 
αντικείμενο εγγύησης από τον κοινοτικό προϋπολογισμό. 
Η εγγύηση του προϋπολογισμού μπορεί να χορηγηθεί στα 
δάνεια της ΕΤΕ, τα οποία δεν θα συνοδεύονται ούτε από 
την εγγύηση του ή των κρατών μελών τα οποία αφορά το 
σχέδιο, ούτε από άλλες επαρκείς εγγυήσεις. 
2. Η εγγύηση του κοινοτικού προϋπολογισμού είναι 
μερική και χορηγείται υπό ορισμένους όρους. Η Επιτροπή 
αποφασίζει για κάθε περίπτωση ξεχωριστά για τη χορήγηση 
της και για τους τρόπους της χορήγησης. Η απόφαση της 
διασαφηνίζεται σε μία σύμβαση η οποία συνάπτεται με την 
ΕΤΕ. 
3. Οι αποφάσεις της Επιτροπής για τη χορήγηση εγγυή­
σεων λαμβάνονται μέσα στα πλαίσια ενός συνολικού ανώ­
τατου ορίου το οποίο καθορίζεται σε ένα δισεκατομμύριο 
ECU. Όταν είναι αναγκαίο, το Συμβούλιο, αποφασίζοντας 
με ενισχυμένη πλειοψηφία, μετά από πρόταση της Επι­
τροπής και μετά από διαβουλεύσεις με το Κοινοβούλιο, προ­
βαίνει στην αύξηση του ανωτάτου αυτού ορίου.